Legal Document

Category: 215

Text:
10. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 18931/180 της 12/21 Απρ. 1973 (ΦΕΚ Β΄ 480) Περί χαρακτηρισμού ως καταστημάτων των υπαιθρίων σταθμών αυτοκινήτων. Έχοντες υπ’ όψει: α)Τας διατάξεις του άρθρ. 1 παρ. α΄ του Ν.Δ. 1037/71 «περί χρονικών ορίων λειτουργίας καταστημάτων και εργασίας του προσωπικού αυτών». β)Το υπ’ αριθ. 1716 Φ.710/3.1.1972 έγγραφον του Υπουργείου Δημοσίας Τάξεως. γ)Το υπ’ αριθ. 466/1970 Β.Δ/μα «περί όρων ιδρύσεως και λειτουργίας σταθμών αυτοκινήτων». δ)Σύμφωνον γνώμην του Ανωτάτου Συμβουλίου Εργασίας (Ολομέλεια), εκφρασθείσαν κατά την συνεδρίασιν αυτού της 28ης Μαρτ. 1973. ε)Το γεγονός ότι εις τους υπαιθρίους σταθμούς αυτοκινήτων, τους λειτουργούντας κατά τας διατάξεις του Β.Δ. 466/1970 παρέχονται υπηρεσίαι προς το κοινόν, και ς)Την υπ’ αριθ. 8342/1972 απόφασιν του Υπουργού Εθνικής Οικονομίας «περί μεταβιβάσεως αρμοδιοτήτων εις τους Υφυπουργούς κλπ.», αποφασίζομεν: Χαρακτηρίζομεν, κατά την έννοιαν του Ν.Δ. 1037/1971 (τόμ. 152 σελ. 241), ως καταστήματα τους υπαιθρίους χώρους σταθμών αυτοκινήτων ένθα παρέχονται υπηρεσίαι προς το κοινόν. Η παρούσα δημοσιευθήτω δια της Εφημερίδος της Κυβερνήσεως. 15.Ι.β.9-10 Ώρες εργασίας καταστημάτων και γραφείων 323